**Farské oznamy**

**Druhá veľkonočná nedeľa – Nedeľa Božieho milosrdenstva – rok C (27. 4. 2025)**

|  |  |  |
| --- | --- | --- |
| Pondelok |  | 17.30 |
| Utorok | Sv. Kataríny Sienskej, panny a učiteľky Cirkvi, patr. Európy | 7.00 |
| Streda | Sv. Pia V., pápeža | 17.30 |
| Štvrtok | Za povolania na kňazský stav – prvý štvrtok | 17.30 |
| Piatok | O Najsvätejšom srdci Ježišovom | 17.00 |
| Sobota | Sv. Filipa a Jakuba, apoštolov | 18.00 Oblazov |
| Nedeľa | Tretia veľkonočná nedeľa | 8.00 a 10.30 |

Dnešnou nedeľou sa ukončila Veľkonočná oktáva a pokračujeme vo Veľkonočnom období.

**Sv. omše v týždni budú bývať v dome nádeje na dolnom cintoríne. V nedeľu budú sv. omše v kostole. ...**

V pondelok po sv. omši o 18.15 hod. by sme mali prvý nácvik s deťmi na prvé sv. prijímanie. Deti nech prídu s jedným zo svojich rodičov.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Spovedať budem pol hodinu pred každou sv. omšou a vo štvrtok od 16.30hod. a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Táto adorácia bude v dome nádeje na dolnom cintoríne. Začneme o 9.00hod. a zakončenie bude o 17.15 hod. Zapísať na adoráciu sa môžete na stolíku vzadu. V piatok sa o 16.45 pomodlíme litánie k Božskému srdcu.

Vo veľkonočnej ofere ste darovali 2650eur, ktoré použijeme na našu strechu a v zbierke na Boží hrob 1355eur, nech Pán odmení vašu štedrosť.

Chcem sa srdečne poďakovať mužom, ktorí sa zúčastnili na brigáde v sobotu a podarilo sa nám urobiť kus práce, dať dole sieťku po celom kostole. Chceme ďalej pokračovať odstrňovaní omietky, ktorá ide veľmi ťažko. Chceli by sme mať celodennú brigádu vo štvrtok a sobotu 1.5. a 3.5. od 8.00 tak do 14.00 -15.00, aby ste si mohli porobiť niečo i doma. Ak by ste si mohli zobrať z domu malú zbíjačku so širokým majzlom, murárske kladivo, dlhú predlžovačku a okuliare, bolo by to veľmi vítané. Ďakujem za vašu ochotu.

V stredu o 18.30 je alfa pre dospelých.

Ďakujem za vaše modlitby, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.5. Želám vám peknú nedeľu, nezabudnite sa pred obedom spoločne pomodliť a v týždni si jeden druhému požehnať. Teraz prijmite kňazské požehnanie.

Vzadu na stolíku si môžete kúpiť časopis Ostaňte v mojej láske za 2,5 eur, Naša žilinská diecéza za 1,5 eur alebo si zobrať katechézu pre rodiny alebo Pôstnu krabičku.

Od 2.8. – 9.8. 2025 vás pozývam na farskú púť do Medžugoria. Prihlášky si môžete zobrať v sakristii.

Ak Pán dá, tak týždeň po Veľkej noci teda 28.4. by sme začali s rekonštrukciou nášho kostola. Chcem poprosiť mužov, dobrovoľníkov, či by nám pri tom mohli pomôcť s pomocnými prácami pre klampiarov i na fasáde. Predstava je taká, žeby sme vytvorili pracovné skupiny ideálne na každý deň 5 mužov doobeda a 5 mužov poobede. Doobeda by som chcel poprosiť a osloviť najmä dôchodcov, ktorí sú na tom zdravotne dobre a majú chuť pomôcť, lebo ostatní muži musia byť v práci. Ak by sme dokázali vytvoriť 10 takýchto skupín (5doobeda od pondelka do piatku a 5 poobede). Teda každý muž by obetoval jeden deň v týždni po dobu napr. 6 týždňov. Nikto by sa pri tom veľa nenarobil a spoločne by sme to zvládli. Prosím, aby ste nad tým porozmýšľali a ochotní muži nech sa prihlásia v sakristii alebo u mňa na telefón 0903248077 alebo u Braňa Grofčíka 0907559612, s tým, žeby nám veľmi pomohlo, keby mali vybraný deň alebo dni, ktorí môžu pomôcť. Prosím ženy, keby to mužom doma odkázali a v mojom mene ich poprosili.

Chcel by som vás pekne poprosiť o trpezlivosť a zhovievavosť ak vám zaprášime vaše hroby alebo spôsobíme nejaký neporiadok počas rekonštrukcie kostola. Nevieme tomu asi úplne zabrániť. Ak by nedostatky boli veľké, prosím, aby ste mi to nahlásili, budeme sa to snažiť riešiť k vzájomnej spokojnosti.